জুবিন গর্গের মৃত্যু তদন্তে নতুন মোড়, ম্যানেজার ও আয়োজকের বিরুদ্ধে বিষ প্রয়োগের অভিযোগ

ওয়েব ডেস্ক: জনপ্রিয় গায়ক জুবিন গর্গের (Zubeen Garg) রহস্যজনক মৃত্যুর তদন্তে নয়া মোড়। পুলিশি জেরায় জুবিনের ব্যান্ড সদস্য শেখরজ্যোতি গোস্বামী দাবি করেছে, জুবিনের মৃত্যু স্বাভাবিক নয়, বরং তাঁর ম্যানেজার সিদ্ধার্থ শর্মা ও এক আয়োজক (organiser) শ্যামকানু মহন্ত তাঁকে বিষ খাওয়াতে পারে।

ইতিপূর্বে, গায়কের মৃত্যুর ঘটনায় গ্রেফতার হয়েছেন সঙ্গীতশিল্পী শেখরজ্যোতি গোস্বামী এবং গায়িকা অমৃতপ্রভা মহন্ত। সূত্রের খবর, গ্রেফতার ব্যান্ডসঙ্গী জেরায় জানিয়েছেন, শেষ ক’দিন ধরে জুবিন মানসিক ও শারীরিকভাবে অস্বস্তিতে ভুগছিলেন। সেই সময় কাছের কয়েকজন সহযোগীর ভূমিকা সন্দেহজনক বলে তাঁর দাবি। বিশেষত ম্যানেজার ও আয়োজকের নাম তিনি পুলিশকে জানান। তিনি আরও জানান, শেখরজ্যোতি নাকি নিজেই সব ড্রিঙ্কসের আয়োজন করেছিলেন। অন্য কাউকে সেই কাজ তিনি করতে বারণ করেছিলেন। এদিকে, জুবিনের বোটের দায়িত্ব নিয়েছিলেন সিদ্ধার্থ। মাঝ সমুদ্রে সেই বোটের নিয়ন্ত্রণ হারায় সে। জলে নেমে জুবিন গর্গ নিশ্বাস নিতে পারছিলেন না, তখন নাকি সিদ্ধার্থ চেঁচিয়ে বলছিলেন, ‘যেতে দাও, যেতে দাও’।

আরও পড়ুন: বাড়িতেই থাকে আদিরা! পুজোয় কেন মেয়েকে নিয়ে আসেন না রানি?

আরও জানা গিয়েছে, মৃত্যুর আগের মুহূর্তে জুবিন গর্গের নাক-মুখ দিয়ে যখন ফেনা জাতীয় জিনিস বেরোচ্ছিল। তখন সিদ্ধার্থ বারবার বলছিলেন, এটা অ্যাসিডের কারণে হয়ে থাকতে পারে। বোটের ছবি বা ভিডিও কোথাও শেয়ার করতে বারণ করে সে।

পুলিশ ইতিমধ্যেই অভিযোগের ভিত্তিতে তদন্ত শুরু করেছে। ম্যানেজার ও আয়োজককে জিজ্ঞাসাবাদের জন্য তলব করা হতে পারে। পাশাপাশি, জুবিনের মৃত্যুর কারণ নির্ধারণে ফরেনসিক রিপোর্টকেও গুরুত্ব দেওয়া হচ্ছে।

উত্তর-পূর্ব ভারতের জনপ্রিয় এই তারকার মৃত্যুতে গোটা আসাম ও সঙ্গীত জগৎ স্তম্ভিত। তাঁর অকাল প্রয়াণে শোকাহত ভক্তরাও এখন প্রকৃত সত্য সামনে আসার অপেক্ষায়।